ΓΡΑΠΤΗ ΕΡΩΤΗΣΗ E-2153/03

υποβολή: Jos Ribeiro e Castro (UEN) προς την Επιτροπή

(27 Ιουνίου 2003)

Θέμα: Αλιεία — Ανησυχία της κοινής γνώμης ενόψει της αναγγελθείσης εισβολής των ισπανικών αλιευτικών πλοίων στις θάλασσες που γειτνιάζουν με τις πορτογαλικές ακτές

Γνωστός σχολιαστής γράφει τα εξής σε έγκυρη πορτογαλική εφημερίδα: Στον τομέα της αλιείας, επωφελούμεθα πάντοτε του ειδικού καθεστώτος που απορρέει από την συμφωνία προένταξης η

οποία απετέλεσε αντικείμενο διμερών διαπραγματεύσεων και έχουμε την πεποίθηση ότι οι δικοί μας αλιευτικοί πόροι θα είναι πάντοτε δικοί μας, προωθούμε την ελάττωση της αλιευτικής προσπάθειας στα ύδατά μας, εις τρόπον ώστε να εξασφαλίζεται η διατήρηση των πόρων -διαλύοντας αλιευτικά πλοία, απολύοντας αλιείς, απαγορεύοντας την αλιεία ορισμένων ειδών με γρι-γρι και περιορίζοντας την αλιεία άλλων. Εάν τώρα, από τη μια στιγμή στην άλλη, μένουμε τελείως απροστάτευτοι, αυτό που θα έχει συμβεί στην ουσία είναι ότι θα έχουμε διαφυλάξει τους αλιευτικούς πόρους για τους ισπανούς, οι οποίοι και τους εξανέμισαν σε πέντε-έξη χρόνια, με τον αλιευτικό τους στόλο, που είναι ο τρίτος ή τέταρτος παγκοσμίως και οι οπ0οίοι, αφού εξήντλησαν τους δικούς τους αλιευτικούς πόρους, εισβάλουν σε όλες τις θάλασσες όπου τους επιτρέπεται να αλιεύουν. Υπό τις συνθήκες αυτές το να επικαλεστούμε την αρχή της ίσης μεταχείρισης είναι σαν να εθελοτυφλούμε. Η παράδοση τωνδάτων μας, της ηπειρωτικής χώρας, των Αζορών και της Μαδέρας, με τη συγκατάθεσή μας, στην αρπακτική διάθεση του ισπανικού στόλου σημαίνει ότι αποστερούμεθα οριστικώς από οποιοδήποτε πλεονέκτημα στο πλαίσιο της ΕΕ. Και το να επιτρέψουμε στις Βρυξέλλες να επιβάλουν μία ψευδή πολιτική ισότητας στον τομέα της αλιείας, τη στιγμή που εμποδίζουν οποιαδήποτε μεταρρύθμιση προς την κατεύθυνση να τεθεί τέρμα στην προφανή ανισότητα της ΚΑΠ,πέρ των πλουσίων και εις βάρος των φτωχών χωρών, ισοδυναμεί με την καταδίκη μας να παραμείνουμε οριστικά στην περιφέρεια της Ευρώπης. (Miguel Sousa Tavares, Publico, 13.6.2003).

Και άλλος σχολιαστής γράφει τα εξής: Η ΕΕ επιτρέπει στην Ισπανία να διατηρεί έναν τεράστιο, επιθετικό και με αρπακτικές διαθέσεις αλιευτικό στόλο, πράγμα πουποχρέωσε το Μαρόκο να περιορίσει την πρόσβαση των ευρωπαϊκών αλιευτικών στην θάλασσά του και που ήδη δημιουργεί προβλήματα στην θάλασσα της Ιρλανδίας. Και πουποχρέωσε και εμάς να περιορίσουμε τον δικό μας στόλο ώστε να καταστεί δυνατή η ανασύνθεση της πορτογαλικής Αποκλειστικής Οικονομικής Ζώνης στον τομέα της αλιείας. Είναι πλέον καιρός να επιβάλει η ΕΕ δικαιοσύνη και να εφαρμόσει την στρατηγική του Καναδά (ο φόβος φυλάει τα έρημα), επιβάλλοντας πρόστιμα ίσα προς την αξία των αλιευτικών που παραβαίνουν τους κανόνες, στο βαθμό που θα είναι επαρκείς οι σπάνιες αυτές παρεμβάσεις επιβολής προστίμων (Πλοίαρχος Virgilio de Carvalho, Jornal de Noticias, 16.6.2003).

Με την επιφύλαξη οιασδήποτε ανακρίβειας ως προς την θέση της Πορτογαλίας από νομική άποψη στο εν λόγω θέμα, με την οποία ασχολήθηκε προσφάτως το Ευρωπαϊκό Κοινοβούλιο, αυτά είναι τα αισθήματα που κυριαρχούν στην πορτογαλική κοινή γνώμη σχετικά με την συζήτηση που διεξάγεται σήμερα όσον αφορά το νέο καθεστώς αλιείας στις δυτικές θάλασσες και την προοπτική που ανακοινώθηκε από την Ευρωπαϊκή Ένωση να επιβάλει το πλήρες άνοιγμα των θαλασσών αυτών, μέχρι τα 200 μίλια, και συγκεκριμένα και στον ισχυρό ισπανικό αλιευτικό στόλο, δημιουργώντας τεράστιους κινδύνους τόσο για την διατήρηση των αλιευτικών πόρων όσο και την επιβίωση του αλιευτικού τομέα της Πορτογαλίας.

Ποια απάντηση θα έδινε η Επιτροπή στα ανωτέρω άρθρα που δημοσιεύθηκαν στον Τύπο· Ποια είναι η θέση της Επιτροπής ως προς το αυξανόμενο αίσθημα μεγάλης αδικίας από το οποίο διακατέχονται οι Πορτογάλοι για τον τρόπο με τον οποίο διαχειρίζεται η Ευρωπαϊκή Ένωση τον αντίστοιχο πρωτογενή τομέα, και δη αυτόν της γεωργίας και της αλιείας· Πως εξηγεί η Επιτροπή το γεγονός ότι η Πορτογαλία προσάρμοσε και μείωσε πειθαρχημένα την αλιευτική της προσπάθεια -με βαρειές οικονομικές και κοινωνικές συνέπειες -προστατεύοντας τους αλιευτικούς πόρους στις θάλασσές της, για να ανοίξουν τώρα σε αλόγιστη διασπάθιση από τρίτους· Πως θα εξηγούσε η Επιτροπή αυτήν την αντίφαση, οι μεν να πρέπει να διαφυλάσσουν τους αλιευτικούς πόρους ώστε να μπορούν οι δε να τους διασπαθίζουν·

Απάντηση του κ. Fischler εξ ονόματος της Επιτροπής

(14 Ιουλίου 2003)

Υπενθυμίζουμε πως σύμφωνα με το άρθρο 17 παράγραφος 1 του κανονισμού πλαίσιο του Συμβουλίου (ΕΚ) αριθ. 2371/2002 της 20ης Δεκεμβρίου 2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής(1), θεμελιώδης αρχή της πολιτικής αυτής είναι ότι τα κοινοτικά αλιευτικά σκάφη έχουν ίση πρόσβαση στα ύδατα πέρα από τα 12 ναυτικά μίλια από την ακτή.

Ως αποτέλεσμα της Πράξης Προσχώρησης της Ισπανίας και της Πορτογαλίας του 1985, η περιοχή IXα του ΔΣΕΘ(2) κατανεμήθηκε μεταξύ των δύο αυτών κρατών μελών με βάση τα εθνικά τους σύνορα. Αυτό ωστόσο αποτελούσε σαφώς μεταβατική διευθέτηση, μαζί με άλλες μεταβατικές διευθετήσεις για την ενσωμάτωση της Πορτογαλίας και της Ισπανίας στην Κοινότητα οι οποίες τώρα θα πρέπει να καταργηθούν. Ο διαχωρισμός μεταξύ των ισπανικών και πορτογαλικώνδάτων πέρα των 12 ναυτικών μιλίων σαφώς δεν ευθυγραμμίζεται με το άρθρο 17 παράγραφος 1 που αναφέρθηκε παραπάνω και δεν είναι δυνατόν να απαγορεύεται μόνιμα στα πλαίσια της Κοινότητας ο αποκλεισμός της πρόσβασης σε ύδατα που ανήκουν στη δικαιοδοσία ενός κράτους μέλους γι' άλλα κράτη μέλη ούτε για νομικούς αλλά ούτε και για πολιτικούς λόγους. Αυτό ισχύει για όλα τα ύδατα της Κοινότητας και όχι μόνο για τα ύδατα της Πορτογαλίας. Υπενθυμίζεται επίσης ότι η προσέγγιση αυτή έχει γίνει ήδη αποδεκτή στα πλαίσια του κανονισμού για τα συνολικά επιτρεπόμενα αλιεύματα (TAC) και τις ποσοστώσεις για το 2003 που θεσπίστηκε από το Συμβούλιο το Δεκέμβριο 2002, στα πλαίσια του οποίου ο αντίστοιχος διαχωρισμός της περιοχής IXα του ΔΣΕΘ καταργήθηκε.

Στην περίπτωση που παρατηρηθούν προβλήματα διατήρησης στηνπό εξέταση περιοχή, θα πρέπει να διευθετηθούν νομοθετικά σε κοινοτικό επίπεδο σύμφωνα με τις κανονικές διαδικασίες που εφαρμόζονται στα πλαίσια της Κοινής Αλιευτικής Πολιτικής. Η Επιτροπή είναι πάντοτε έτοιμη να εξετάσει τέτοια αιτήματα και να ενεργήσει καταλλήλως.

(1) ΕΕ L 358 της 31.12.2002.

(2) ΔΣΕΘ: Διεθνές Συμβούλιο για την Εξερεύνηση των Θαλασσών (ICES: International Council for the Exploration of the Sea).